CELEX: C2007/223/03
Language: fi
Date: 2007-09-22 00:00:00
Title: Asia C-298/07: Ennakkoratkaisupyyntö, jonka Bundesgerichtshof (Saksa) on esittänyt 22.6.2007 — Bundesverband der Verbraucherzentralen und Verbraucherverbände — Verbraucherzentrale Bundesverband e.V. v. deutsche internet versicherung AG

22.9.2007   
            
            
               FI
            
            
               Euroopan unionin virallinen lehti
            
            
               C 223/4
            
         Ennakkoratkaisupyyntö, jonka Bundesgerichtshof (Saksa) on esittänyt 22.6.2007 — Bundesverband der Verbraucherzentralen und Verbraucherverbände — Verbraucherzentrale Bundesverband e.V. v. deutsche internet versicherung AG
   (Asia C-298/07)
   (2007/C 223/03)
   Oikeudenkäyntikieli: saksa
   Ennakkoratkaisua pyytänyt tuomioistuin
   Bundesgerichtshof
   Pääasian asianosaiset
   
      Kantaja: Bundesverband der Verbraucherzentralen und Verbraucherverbände — Verbraucherzentrale Bundesverband e.V.
   
      Vastaaja: deutsche internet versicherung AG
   Ennakkoratkaisukysymykset
   
               1)
            
            
               Onko palvelun tarjoajan tietoyhteiskunnan palveluja, erityisesti sähköistä kaupankäyntiä, sisämarkkinoilla koskevista tietyistä oikeudellisista näkökohdista 8.6.2000 annetun Euroopan parlamentin ja neuvoston direktiivin 2000/31/EY (1) 5 artiklan 1 kohdan c alakohdan mukaan ilmoitettava ennen palvelun vastaanottajan kanssa syntynyttä sopimusta puhelinnumero nopean yhteydenoton sekä suoran ja tehokkaan viestinnän mahdollistamiseksi?
            
         
               2)
            
            
               
                           a)
                        
                        
                           Mikäli ensimmäiseen kysymykseen annetaan kieltävä vastaus: Onko palvelun tarjoajan direktiivin 5 artiklan 1 kohdan c alakohdan mukaan otettava ennen palvelun vastaanottajan kanssa syntynyttä sopimusta käyttöön sähköpostiosoitteen ohella toinen viestintäyhteys?
                        
                     
                           b)
                        
                        
                           Jos kysymykseen annetaan myöntävä vastaus: Riittääkö toiseksi viestintäyhteydeksi se, että palvelun tarjoaja ottaa käyttöön verkkokyselylomakkeen, jonka avulla palvelun vastaanottaja voi kääntyä Internetin kautta palvelun tarjoajan puoleen, minkä jälkeen palvelun tarjoaja vastaa palvelun vastaanottajan kysymyksiin sähköpostin välityksellä?
                        
                     
         
      (1)  EYVL L 178, s. 1.